text: Mand fra Esbjerg sigtet for grov vold mod kæresten
  02 august 2013 kl. 12.52
  En 25-årig mand fra Esbjerg er fredag ved et grundlovsforhør i retten i Esbjerg blevet fængslet i fire uger for grov vold mod sin 14 år ældre kæreste.
  Manden er sigtet for grov vold mod sin 39-årige kæreste. Hun blev i går indlagt på sygehuset med omfattende skader. Det var den 25-årige selv, der alarmerede politiet.
  Han kærede ikke fængslingen. Det oplyser Syd- og Sønderjyllands Politi.
  